În atenţia

DIRECTORILOR UNITĂŢILOR ÎNVĂŢĂMÂNT DE STAT ŞI PARTICULAR

Referitor la întocmirea Proiectului Planului de Şcolarizare pentru anul şcolar 2024 – 2025

Având în vedere prevederile Ordinul ME nr. 6801/12.12.2023, pentru aprobarea Metodologiei privind fundamentarea cifrei de şcolarizare pentru învăţământul preuniversitar de stat, evidenţa efectivelor de antepreșcolari/ preşcolari şi elevi şcolarizaţi în unităţile de învăţământ particular pentru anul şcolar 2024 – 2025;

Proiectul Planului de Şcolarizare pentru anul şcolar 2024 – 2025, întocmit în conformitate cu prevederile Ordinului ME nr. 6801/ 12.12.2023, se analizează şi se aprobă în Consiliul de administratie al fiecarei unităţi de învăţământ de STAT si PARTICULAR.

La fundamentarea cifrei de şcolarizare să aveţi în vedere următoarele:

1. Respectarea prevederilor art. 23 și ale art. 248 alin. (16) din Legea învățământului preuniversitar nr. 198/2023, cu modificările ulterioare;

2. Incadrarea strictă în numărul de posturi aprobat (pentru unităţile de învăţământ preuniversitar de STAT-înv. masă + înv. special).

3. Respectarea reglementărilor naționale din domeniul educației privind asigurarea de resurse umane calificate necesare desfășurării unui proces educațional eficient;

4. Respectarea recomandărilor din documentele care stau la baza elaborării proiectului planului de școlarizare prin învățământul profesional și tehnic, respectiv: Planul regional de acțiune pentru învățământ (PRAI), Planul local de acțiune pentru învățământ (PLAI), Planul de acțiune al școlii (PAS).

Conform Ordinului ME nr. 6801/12.12.2023

Art. 7

Elaborarea proiectului planului de școlarizare pentru unitățile de învățământ preuniversitar de stat se realizează pe baza următoarelor criterii specifice obligatorii:

1. constituirea formațiunilor de studiu la educație timpurie, învățământ primar — clasa pregătitoare, învățământ gimnazial — clasa a V-a în cadrul limitelor prevăzute de art. 23 alin. (1) din Legea nr. 198/2023, cu modificările ulterioare;

2. constituirea formațiunilor de studiu la clasa a IX-a/a Xl-a/ anul I în învățământul de masă se realizează astfel:

a) învățământ liceal cu frecvență (zi), filiera tehnologică și învățământ profesional, din 24 de elevi;

b) învățământ liceal cu frecvență (zi), filiera teoretică, din 26 de elevi;

c) învățământ liceal cu frecvență (zi), filiera vocațională, profil sportiv, teologic, pedagogic, precum și învățământ liceal de artă, din 24 de elevi;

d) învățământ liceal cu frecvență seral și frecvență redusă, clasa a IX-a, din 28 de elevi;

e) învățământ liceal cu frecvență seral, filiera tehnologică, clasa a Xl-a, din 28 de elevi;

f) învățământ terțiar nonuniversitar (postliceal și de maiștri), din 28 de elevi;

3. constituirea formațiunilor de studiu în învățământul dual, conform solicitărilor operatorilor economici și cu respectarea în cadrul limitelor prevăzute de art. 23 alin. (1) din Legea nr. 198/2023, cu modificările ulterioare;

4. stabilirea de către inspectoratele școlare a numărului de locuri, repartizat pe unități de învățământ, pentru:

a) candidații de etnie romă;

b) candidații cu cerințe educaționale speciale;

c) tinerii de origine română din Republica Moldova, țări învecinate și diasporă;

5. asigurarea cuprinderii întregii generații a copiilor în vârstă de 4 ani în grupa mijlocie;

6. asigurarea cuprinderii întregii generații a copiilor în vârstă de 5 ani în grupa mare;

7. asigurarea cuprinderii întregii generații a copiilor în vârstă de 6 ani în clasa pregătitoare;

8. asigurarea cuprinderii întregii generații de absolvenți ai clasei a Vlll-a în învățământul liceal și în învățământul profesional, inclusiv dual, în vederea finalizării învățământului obligatoriu;

9. organizarea programului educațional „A doua șansă”, pentru persoanele care au depășit vârsta corespunzătoare clasei potrivit prevederilor art. 17 alin. (2) din Legea nr. 198/2023, cu modificările ulterioare, indiferent dacă persoana respectivă a mai fost sau nu înscrisă în sistemul de învățământ preuniversitar sau de momentul și motivele abandonului școlar;

10. formațiunile de studiu care intră sub incidența prevederilor art. 23 alin. (8) și (9) din Legea nr. 198/2023, cu modificările ulterioare, se constituie de regulă cu maximum 3 elevi cu cerințe educaționale speciale/clasă.

Art. 10

(1) Propunerile privind cifra de școlarizare pentru clasa a IX-a, cu frecvență, zi, învățământ liceal, corespunzătoare filierei/profilului/specializării/calificării profesionale se vor face de către unitățile de învățământ pentru care acestea au obținut autorizarea de funcționare provizorie/acreditarea prin ordin de ministru. Unitățile de învățământ care, în sesiunile cumulate din anul 2023 ale examenului de bacalaureat, au înregistrat procent de promovabilitate de 0% sau în care acest examen a fost promovat de un singur absolvent nu vor propune cifră de școlarizare la clasa a IX-a cu frecvență zi.

(2) Propunerile privind cifra de școlarizare pentru filiera tehnologică și teoretică, clasa a IX-a, cu frecvență seral, se vor face numai pentru absolvenții clasei a VIII-a din promoțiile anterioare care nu au urmat o formă de învățământ liceal și care împlinesc 18 ani până la data începerii cursurilor anului școlar 2024-2025.

(3) Propunerile privind cifra de școlarizare pentru filiera teoretică, clasa a IX-a, cu frecvență redusă, se vor face numai pentru absolvenții clasei a VIII-a din seriile anterioare care împlinesc 20 de ani până la data de 31 august 2024 inclusiv.

(4) Propunerile privind cifra de școlarizare pentru clasele de început din învățământul de masă, clasa a Xl-a, cu frecvență seral, filiera tehnologică, se vor face ținând seama de numărul solicitărilor absolvenților de zece clase de liceu din seriile anterioare, absolvenților de stagii de pregătire practică, absolvenților învățământului profesional, absolvenților anului de completare, după completarea obligatorie a locurilor libere din clasele existente, cu respectarea legislației în vigoare.

Propunerile privind cifra de școlarizare pentru clasele de început din învățământul liceal special, clasa a Xl-a cu frecvență zi/seral, filiera tehnologică/teoretică, se vor face ținând seama de numărul estimat al solicitărilor absolvenților de clasa a X-a învățământ liceal din seria curentă și din seriile anterioare, absolvenților de stagii de pregătire practică, absolvenților învățământului profesional din seria curentă și seriile anterioare, absolvenților anului de completare, după completarea obligatorie a locurilor libere din clasele existente, cu respectarea legislației în vigoare pentru organizarea și funcționarea învățământului special.

Art. 13

(1) Conducerea unității de învățământ răspunde de fundamentarea și elaborarea proiectului planului de școlarizare la nivelul unității de învățământ, cu respectarea prevederilor prezentei metodologii.

(2) în proiectul planului de școlarizare se propun doar clase pentru nivelul/filiera/profilul/specializarea/calificarea profesională/ forma de învățământ/limba de predare pentru care unitatea de învățământ are autorizare de funcționare provizorie/acreditare aprobată prin ordin de ministru, respectându-se capacitatea instituțională.

(3) Proiectul planului de școlarizare este elaborat de directorul unității de învățământ, este dezbătut în consiliul profesoral, aprobat de către consiliul de administrație al unității de învățământ și înaintat inspectoratului școlar.

Vă rugăm să completați în SIIIR, în Modulul plan de școlarizare, la configurarea clasei numărul elevilor cu cerințe educaționale speciale în rubrica „Din care elevi cu deficiențe”

ex: dacă în anul școlar curent aveți 3 elevi în clasa a VI a cu deficiențe,

în planul de școlarizare treceți 3 locuri la clasa a VII a cu deficiențe.

Proiectul planului de şcolarizare va fi însoţit de o notă de fundamentare, prin care conducerea unităţii de învăţământ comunică numărul total de posturi calculat pentru anul şcolar 2024 – 2025, număr aflat în conformitate cu proiectul planului de şcolarizare propus.

Proiectul Planului de Şcolarizare pentru anul 2024 – 2025, aprobat în consiliul de administraţie al unităţii de învăţământ, se introduce în aplicaţia SIIIR -> Modulul Plan de şcolarizare –> An şcolar 2024-2025, pentru fiecare nivel/ structură.

**TERMEN : 12.01.2024**

Atenţie!

· Anexele la Planul de scolarizare se listează din aplicatia SIIIR – > Modulul Plan scolarizare – > secţiunea Rapoarte, pentru fiecare nivel de învăţământ completat/ structură.

· Anexele la Planul de şcolarizare se listează din aplicaţia SIIIR doar după apăsarea butonului „Finalizează” (din secţiunea „Sumar”) şi după verificarea de către operatorul ISJ.

· Anexele listate NU trebuie sa conțină textul : ” DOCUMENT IN LUCRU” .

· Pentru clasele cu predare în regim simultan planul de scolarizare se introduce pe fracţiunea corespunzătoare şi se va alege simultan1 dacă există doar un simultan, simultan 2 dacă sunt 2 grupări distincte de clase cu predare simultan (exemplu avem predare simultantă să zicem clasa I-a + clasa a II-a si clasa a III-a + clasa a IV-a); simultan 3 dacă sunt 3 grupări de clase simultane.

**Proiectul planului de şcolarizare se depune la Inspectoratul Şcolar Judeţean Sibiu, Birou Plan-Salarizare-Reţea şcolară, într-un dosar, 1 exemplar, care va conţine atât adresa de fundamentare, cât şi anexele listate din aplicatia SIIIR, semnate şi ştampilate, termen 17.01.2024.**

Avem rugămintea de-a acorda maximă responsabilitate atât în fundamentarea şi elaborarea proiectului planului de şcolarizare, cât şi în completarea aplicaţiei SIIIR.